Main ContentPlaceholder

Kaupunki

Näkökulma: Ylikuormittuneita opiskelijoita kutsuttiin syöttöporsaiksi, mutta ehkä ensin olisi kannattanut vilkaista tilastoja

”Opiskelijoiden jaksaminen Suomessa on koetuksella. Tosiasia ei muutu, vaikka omat takavuosien opiskeluajat olisivat sujuneet kuin vettä vaan”, kirjoittaa HS:n kaupunkitoimittaja Valtteri Parikka, jonka yliopisto-opinnot ovat vielä kesken.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Vuonna 2016 julkaistun korkeakouluopiskelijoiden terveystutkimuksen mukaan 44 prosenttia korkeakouluopiskelijoista ei kokenut henkistä hyvinvointiaan edes hyväksi.­

Harva tuntuu ymmärtävän, miten laaja ja vakava ongelma suomalaisten opiskelijoiden väsyminen on. Sen on osoittanut Suomen ylioppilas­kuntien liiton (SYL) kannanotosta ja HS:n asiaa käsitelleestä kolumnista leimahtanut keskustelu. Koko soppa alkoi muhia heinäkuun ensimmäisenä päivänä, kun SYL julkaisi nettisivuillaan kannanoton, jossa kysyttiin, miksei opiskelijoilla ole oikeutta lepoon ja lomaan. Opiskelijoiden pitkään jatkuviin työ- ja opiskeluputkiin ratkaisuksi tarjottiin kannanotossa perustuloa.